RESPUBLIKA XALQ XO‘JALIGIDA YaDRO MATERIALLARIDAN FOYDALANIShDA XAVFSIZLIKNI TA’MINLASh USTIDAN DAVLAT NAZORATINI TAShKIL ETISh TO‘G‘RISIDA

Respublikada radioaktiv materiallarni qazib olish, yadro xavfi bo‘lgan obyektlardan foydalanishda ishlarning xavf-xatarsiz amalga oshirilishi ustidan davlat nazoratini tashkil etish, shuningdek, MAGATE bilan hamkorlikni ta’minlash maqsadida Vazirlar Mahkamasi qaror qiladi:
 1. Yadro qurilmalarida atom energiyasidan xavf-xatarsiz foydalanilishi va xavfli yuklarni tashish shart-sharoitlari ustidan davlat nazoratini ta’minlash, tekshirish va tartibga solish vazifalari O‘zbekiston Respublikasi Sanoatda va konchilikda ishlarning bexatar olib borilishini nazorat qilish davlat qo‘mitasi zimmasiga yuklatilsin.
 Uning tarkibida xodimlari son 5 nafar bo‘lgan atom nazorati, xodimlari soni 6 nafar bo‘lgan xavfli yuklarni tashish shart-sharoitlari ustidan nazorat inspeksiyalari tashkil etilsin.
 Qo‘mita markaziy apparati tuzilmasiga xodimlari soni 5 nafar bo‘lgan xavfli ishlab chiqarishlar hamda obyektlarni ekspertiza qilish va baholash bo‘limi kiritilsin.
 2. O‘zbekiston Respublikasi Moliya vazirligi respublika budjetida “O‘zsanoatkontexnazorat” davlat qo‘mitasi apparatidagi qo‘shimcha shtatlarni ta’minlash uchun mablag‘larni nazarda tutsin.
 3. “O‘zsanoatkontexnazorat” davlat qo‘mitasi ikki oy muddatda yangi tashkil etilayotgan inspeksiyalar hamda bo‘lim to‘g‘risidagi nizomlarni ishlab chiqsin hamda O‘zbekiston Respublikasi Davlat tabiatni muhofaza qilish qo‘mitasi, Sog‘liqni saqlash vazirligi, Ichki ishlar vazirligi, Davlat geologiya qo‘mitasi, “Boshgidromet” va Fanlar akademiyasi bilan kelishgan holda, tasdiqlasin.
 4. “O‘zsanoatkontexnazorat” davlat qo‘mitasi, “O‘zeltexsanoat” uyushmasi, “O‘zistiqbolstat” davlat qo‘mitasi bir oy muddatda Vazirlar Mahkamasiga respublikada radiatsiya nazorati asboblarini ishlab chiqaruvchi quvvatlarni tashkil etishning maqsadga muvofiqligi to‘g‘risida takliflar kiritsinlar.